Vlaming renoveert grondiger maar aantal individuele energiepremies loopt terug | CIBweb
Vastgoedtransacties leiden onvoldoende tot grondige renovatiewerken Die Departement Afrikaans en Nederlands se studentekomitee (voorheen ASK – Afrikaanse Studiekring) staan bekend as VER[r]AS – die Vereniging vir Afrikaansstudente. VER[r]AS word deur ŉ studentekomitee bestuur en bestaan gewoonlik uit voorgraadse studente wat Afrikaans en Nederlands as vak neem. Deur die loop van die jaar reël die komitee verskeie geleenthede vir medestudente rondom bepaalde temas wat met Afrikaans verband hou, byvoorbeeld Afrikaanse filmaande, poësie-aande en selfs vasvra- en speletjiesaande.
Een van die belangrikste bedrywighede van die VER[r]AS-komitee is die saamstel van die jaarlikse studentebundel Penseel. Penseel is 'n bundel met 'n lang geskiedenis in die Departement Afrikaans en Nederlands. Dit is in 1969/70 deur Fanie Olivier en Danie Botha gestig onder beskerming van ASK. Sedertdien is die bundel bykans elke jaar gepubliseer. Van die digters en skrywers wie se werk oor die jare in Penseel gepubliseer is, is vandag bekende figure in die Afrikaanse literêre wêreld – Zandra Bezuidenhout, Kerneels Breytenbach, Charles Fryer, Rachelle Greeff, Helena Gunter, Joan Hambidge, Daniel Hugo, André le Roux, Sonja Loots, Fanie Olivier, Alfred Schaffer, Etienne van Heerden en Marlene van Niekerk – om maar 'n paar te noem.
Penseel is vandag steeds 'n studentebundel. Alle studente aan die Universiteit Stellenbosch kan hulle oorspronklike Afrikaanse gedigte of kortkortverhale inskryf om moontlik in Penseel gepubliseer te word. Die inskrywings word deur 'n paneel keurders beoordeel, en die beste bydraes word dan in die bundel gepubliseer. Die bekendstelling van die bundel vind gewoonlik in die vierde kwartaal plaas, kort voor die klasse vir die jaar sluit. By hierdie bekendstellingsgeleentheid kry die jong digters en skrywers wie se werk in die bundel verskyn dan die geleentheid om van hulle gedigte of kortkortverhale aan 'n gehoor voor te lees.
Vir meer inligting oor die VER[r]AS-komitee of oor Penseel of vir enige navrae, stuur gerus 'n e-pos na penseel@sun.ac.za.
Klik opVlugskrif hieronder om die jongste uitgawe van ons studente se gedigteblad te lees
V.l.n.r. Dalene Vermeulen (kontakdosent), Aletta Simpson (voorsitter), Susan Viljoen, Allené van Zyl, Maurilize Geyer, Edward Jeneke, Adriaan Lourens, Jonathan Malan (sekretaris), Mareli Swart, Natasha Harmse (voorsitter)